stanford-oval/wikipedia huggingface dataset:
George Chakiris

George Chakiris
George Chakiris (s. 16. syyskuuta 1934) on yhdysvaltalainen tanssija ja näyttelijä. Hän syntyi Ohion Norwoodissa kreikkalaisille vanhemmille.
Chakiris teki elokuvadebyyttinsä vuonna 1947; useimmat roolit olivat sivuosia (monesti tanssijana / kuorolaulajana) musikaalielokuvissa. Bernardon rooli elokuvassa West Side Story toi hänelle vuonna 1961 Parhaan miessivuosan Oscar-palkinnon.
Chakiriksen muiden roolien joukkoon lukeutuu Étiennen osa Les Demoiselles de Rochefort'ssa (1967). Hän loi myös lyhyemmän uran poplaulajana ja sijoittui mm. lokakuussa 1962 Billboard-listan 110. sijalle pienoisella hitillään "Maria". Hän on esiintynyt paitsi musikaalielokuvissa, myös näytelmissä ja televisiossa.
Chakiris on nykyisin pääosin vetäytynyt näyttelijänuraltaan, mutta tekee yhä harrastuksekseen ja ammatikseen hopeasepän töitä.
Kuusaa (Kouvola)

| Kuusaa |
| --- | --- |
Kaupunki:  Kouvola
Suuralue:  Kuusankoski
Kaupunginosa:  Kuusankoski
Tilastoalue nro:  27
Pinta-ala:  4,5 km² 
Väkiluku:  2 877  (2015)
Osa-alueet:  Keskusta (Kuusaa)  Koskenranta  Puistomaa  Melkunmäki  Pajamäki  Sairaalanmäki
Postinumerot:  45700 Kuusankoski  45750 Kuusankoski (Sairaalanmäki)
Naapurialueet:  Mäyrämäki  Rantakulma  Tähtee  Naukio  Kuusaanniemi
Kuusaa on entisen Kuusankosken kaupungin keskusta, tilastoalue ja asuinalue Kouvolan Kuusankoskella, joka käsittää entisen Kuusankosken kaupungin keskustan alueen. Se sijaitsee Kuusankosken keskiosassa, Kymijoen rannalla. Kuusaa sijaitsee Kuusankosken kaupunginosan alueella.
Kuusaa kuuluu Kouvolan keskustaajamaan, jossa asukkaita on 49 870.
Osa-alueet > Asuinalueet

Kuusaan keskusta
Koskenranta
Puistomaa
Pajamäki
Melkunmäki
Sairaalanmäki
Palvelut ja teollisuus > Kunnalliset ja julkiset palvelut

Kouvolan kaupungin tekniikka- ja ympäristötalo (entinen Kuusankosken kaupungintalo)
Kuusankoskitalo
Teatteri (ent. Kuusankosken kaupunginteatteri)
Elokuvateatteri Studio 123
Kuusankosken kirjasto
Keskustan koulu (luokat 1–6)
Svenska skolan på Kuusankoski (ruotsinkielinen peruskoulu, luokat 1–9)
Kuusankosken lukio
Kymenlaakson steinerkoulu
KSAO Kauppakatu, sosiaali- ja terveysalan toimipiste
Kuusankosken pallokenttä
Kalliosuojan liikuntatilat
Kuusankosken terveysasema (toimii tällä hetkellä väistötiloissa Etelä-Kuusankoskella, Katajaharjussa sisäilmaongelmien vuoksi)
Pohjois-Kymen sairaala (POKS)
Kuusankosken linja-autoasema
Taksiasema
Palvelut ja teollisuus > Kaupalliset palvelut

Kauppakeskus Kuusaantori
S-market Kuusaankeskus
Alko Kuusankoski
Kotipizza Kuusankoski
Rosso Kuusankoski
K-Supermarket Koskituuli
Hesburger Kuusankoski
S-market Kuusankoski
Rosella Kuusankoski
Shams Kuusankoski
K-Market Valtakatu (entinen Siwa Kuusankoski)
Hotelli Sommelo
Palvelut ja teollisuus > Kirkolliset palvelut

Kuusankosken kirkko
Kuusankosken seurakuntakeskus (Kuusankosken seurakunta)
Kouvolan seurakuntayhtymä – pääkonttori
Välimatkat

Kouvolan keskusta: 7 km
Koria: 8 km
Valkeala: 15 km
Utin lentoasema: 19 km
Gregory Campbell

| Gregory Campbell |
| --- | --- |

Henkilötiedot
Syntynyt: 17. joulukuuta 1983 (ikä 40) London, Ontario, Kanada
Kansalaisuus:   Kanada
Jääkiekkoilija
Lempinimi:  Greg
Pelipaikka:  keskushyökkääjä
Maila:  vasen
Pituus:  183 cm
Paino:  89 kg
Pelinumero:  11
Pelaajaura
Pääsarjaura:  2003–2016
Seurat:  Florida Panthers (NHL) San Antonio Rampage (AHL) Rochester Americans (AHL) Boston Bruins (NHL) Columbus Blue Jackets (NHL)
NHL-varaus:  67. varaus, 2002 Florida Panthers
| Stanley Cup  |
| --- | --- | --- |
|  | Boston Bruins | 2011  |
Gregory James "Greg" Campbell (s. 17. joulukuuta 1983 London, Ontario, Kanada) on kanadalainen uransa lopettanut jääkiekkoilija. Campbell työskentelee Columbus Blue Jacketsin organisaatiossa. Campbellin vahvuuksia olivat peliuran aikana luistelu, kahden suunnan pelaaminen sekä alivoimapelaaminen. Hän oli keskushyökkääjä, mutta osasi pelata mitä tahansa hyökkäyksen paikkaa.
Campbell on entisen NHL-puolustajan, -valmentajan ja NHL:n vanhemman varatoimitusjohtajan sekä nykyisen jääkiekkotoimintojen johtajan, Colin Campbellin poika.
Ura > Junioriura

Campbell syntyi Londonin kaupungissa, mutta kasvoi sieltä noin 50 kilometrin päässä sijaitsevassa Tillsonburgin kaupungissa, jossa hän aloitti myös jääkiekon. Hän pelasi juniorina Tillsonburg Tornados, Elgin-Middlesex Chiefs, Aylmer Aces ja St. Thomas Stars-nimisissä joukkueissa ennen siirtymistään OHL:ään.
Campbell siirtyi OHL-joukkue Plymouth Whalersiin kaudeksi 2000–2001. Hän teki siellä ensimmäisellä kaudellaan tehot 2+12=14, mutta toinen kausi 2001–2002 oli Campbellille läpimurto hänen tehdessä 65 runkosarjaottelussa tehot 17+36=53. Campbell oli joukkueen toiseksi paras syöttäjä Kris Vernarskyn kanssa. Florida Panthers varasi hänet kolmannella kierroksella 67. pelaajana NHL:n varaustilaisuudessa 2002.
Kaudeksi 2002–2003 Campbellin OHL-seura vaihtui Whalersista Kitchener Rangersiin. Hän teki runkosarjassa liigan yhden kauden piste-ennätyksensä tehoilla 23+33=56 ja kevään 2003 pudotuspeleissä Campbell sijoittui 15 osumallaan maalipörssissä toiseksi Ottawa 67'sin Corey Locken jälkeen. Hän voitti kauden päätteeksi OHL:n mestaruuden ja koko CHL:n mestaruuden, Memorial Cupin. Campbell voitti tehoilla 1+6=7 Memorial Cup-turnauksen piste- (Ed Chynoweth Trophy) ja syöttöpörssin, valittiin tähdistökentälliseen, palkittiin urheilullisimpana pelaajana George Parsons Trophylla.
Ura > Ammattilaisura

Campbell siirtyi kaudeksi 2003–2004 Florida Panthersin organsaatioon. Hän pelasi lähes koko kauden sen farmijoukkue San Antonio Rampagessa, AHL:ssä. Campbell pelasi kauden aikana myös kaksi NHL-ottelua ilman tehopisteitä. Kauden 2004–2005 hän pelasi kokonaan Rampagessa NHL:n työsulun takia. Kausi 2005–2006 oli Campbellille tulokaskausi NHL:ssä ja hän teki 64 runkosarjaottelussa tehot 3+6=9. Hän pelasi kauden aikana myös 11 ottelua Panthersin uudessa farmijoukkueessa Rochester Americansissa.
Kausi 2006–2007 oli Campbellin ensimmäinen kokonainen NHL:ssä, eikä hän ole siitä eteenpäin saanut enää farmikomennuksia. Kaudella 2008–2009 Campbell teki tehoilla 13+19=32 NHL:n yhden kauden piste-ennätyksensä.
Kesäkuussa 2010 Campbell kaupattiin Nathan Hortonin kanssa Boston Bruinsiin vaihdossa Dennis Widemaniin, ensimmäisen kierroksen varausvuoroon kesälle 2010 sekä kolmannen kierroksen varausvuoroon kesälle 2011. Hän saavutti kaudella 2010–2011 13 osumallaan yhden kauden maaliennätyksensä ja pelasi keväällä 2011 ensimmäiset NHL-pudotuspelinsä, jotka päättyivät Stanley Cupiin. Campbell pelasi Bostonissa viisi kautta.
Kesällä 2015 Campbell teki kaksivuotisen sopimuksen Columbus Blue Jacketsin kanssa. Kaudella 2016–2017 Columbus yritti ensin kaupata Campbellin, mutta laittoi hänet sitten vapaiden pelaajien listalle, jotta voisi pudottaa hänet farmijoukkueeseen. Campbell ei halunnut pelata AHL-liigassa, joten hän ei osallistunut farmijoukkueen toimintaan, minkä seurauksena Columbus hyllytti Campbellin.
Maajoukkue

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Nova Scotia 2003 | jääkiekko |  |
Campbell voitti alle 20-vuotiaiden MM-hopeaa vuonna 2003.
Kuratowskin teoreema

Täydellinen viiden pisteen graafi K5 ei ole tasograafi.
Täydellinen kaksijakoinen graafi K3,3 ei ole myöskään upotettavissa tasoon.
Kuratowskin teoreema on tasograafien tasoon piirtämistä koskeva verkkoteorian teoreema. Tasograafit ovat verkkoja, jotka voidaan piirtää tasolle siten, että pisteiden väliset viivat eivät leikkaa keskenään. Puolalainen matemaatikko Kazimierz Kuratowski todisti mukaansa nimetyn teoreeman vuonna 1930. Sen mukaan mielivaltainen graafi on tasograafi jos ja vain jos se ei sisällä täydellisen viiden pisteen graafin K5 tai täydellisen kaksijakoisen graafin K3,3 alijaotuksia. On helppo huomata, että näitä kahta graafia ei voi piirtää tasoon viivojen leikkaamatta, mutta sen todistaminen että nämä ovat ainoat rakenne-elementit jotka voivat tehdä verkosta ei-tasolle-piirrettävän, on vaikeampaa.
George Cehanovsky

George Cehanovsky (14. huhtikuuta 1892 Pietari – 25. maaliskuuta 1986 Yorktown Heights, New York) oli venäläissyntyinen oopperalaulaja, äänialaltaan baritoni.
Cehanovsky syntyi aristokraattiseen perheeseen Pietarissa ja aloitti uransa oopperassa jo siellä, mutta oli laivaston upseerina Venäjän vallankumouksen aikaan. Hän pakeni Turkkiin ja saapui vuonna 1922 Yhdysvaltoihin. Cehanovsky esiintyi Metropolitan-oopperassa ensimmäisen kerran vuonna 1926. Hänen useimmin tulkitsemiinsa rooleihin kuuluivat Schaunard (La bohème) ja Dancaïro (Carmen). Viimeisen esiintymisensä Metropolitan-oopperassa Cehanovsky teki vuonna 1966 sen vanhan oopperatalon (39th Street) jäähyväisgaalassa. Hän lauloi kaikkiaan 1706 esityksessä Metropolitan-oopperassa New Yorkissa ja teki lisäksi 677 esiintymistä kiertueilla. Rooleja uralla kertyi 97.
Esiintymisuransa päätettyään Cehanovsky jatkoi työskentelyä Metropolitan-oopperassa kielivalmentajana. Hän oli kahdesti naimisissa.
Gert Frank

| Mitalit | Mitalit | Mitalit |  |
| --- | --- | --- | --- |
|  Frank (vas.) vuonna 2015. |  Frank (vas.) vuonna 2015. |  Frank (vas.) vuonna 2015. |  |
Maa:   Tanska
Miesten maantiepyöräily
|  Olympialaiset  |  Olympialaiset  |  Olympialaiset  |  |
|  Pronssia | Montréal 1976 | joukkueaika-ajo |  |
Gert Frank (15. maaliskuuta 1956 Hobro – 19. tammikuuta 2019) oli tanskalainen pyöräilijä ja olympiamitalisti.
Etupäässä ratapyöräilijänä tunnettu Frank voitti maantiepyöräilyn joukkueaika-ajon olympiapronssia Montréalissa 1976. Hän menestyi sittemmin kuuden päivän kilpailuissa. Frank kuoli 62-vuotiaana 19. tammikuuta 2019.
Aiheesta muualla

Gert Frank Kansainvälinen olympiakomitea. (englanniksi)
KuaFu

Kuafu  (夸父計劃|s=夸父计划 Kuāfù Jìhuà) on Kiinan kansantasavallan aurinkoa tutkiva avaruuslento, joka vuonna 2010 on esisuunnitteluvaiheessa.
Hanke ideoitiin vuonna 2003, jolloin se kattoi useita avaruusaluksia. Nykyisessä missiossa on yksi L1-pisteessä sijaitseva avaruusalus.  On arveltu, että missio tekisi yhteistyötä kanadalaisen PCW-mission kanssa, joka sekin on esisuunnitteluvaiheessa.
George Christoffel Alexander Junge

George Christoffel Alexander Junge Jr. (7. elokuuta 1905 Haarlem Alankomaat – 3. helmikuuta 1962 Leiden) oli alankomaalainen eläintieteilijä.
Junge opiskeli eläintiedettä Amsterdamin yliopistossa. 1928 hän aloitti syventävät opinnot lintujen systematiikan parissa ja väitteli tohtoriksi 1934 Amsterdamin yliopistossa. Väitöskirjan aiheena oli äyriäisten anatomia, ja väitöksen nimi oli Das Skelett und die Kiemen von Hyas Araneus Leach. Samana vuonna hänet valittiin Leidenin luonnonhistoriallisen museon (Rijksmuseum van Natuurlijke Historie) kuraattoriksi edesmenneen Eduard Daniel van Oortin seuraajaksi. Hänestä tuli museon lintutieteellisen osaston johtaja loppuelämänsä ajaksi, ja hän toimi myös nisäkäsosaston johtajana vuoteen 1949 saakka.
Junge julkaisi lintutieteellisiä artikkeleita Alankomaista ja niiden (entisistä) siirtomaista Indonesiasta, Uudesta-Guineasta, Surinamesta, Trinidadista ja Tobagosta. Hän tutki myös valaita ja julkaisi tutkimustuloksiaan. Hän oli Alankomaiden rengastustoiminnan johtaja vuoteen 1957 saakka ja toimitti ainakin 23 raporttia rengastustuloksista vuosina 1935–1957. Hän oli Ardean toimitussihteeri 1938–1962, Alankomaiden lintutieteellisen yhdistyksen johtokunnan jäsen ja ICBP:n Alankomaiden edustaja. Hän oli sekä British Ornithologists’ Unionin että American Ornithologists’ Unionin kirjeenvaihtajajäsen.
Junge oli naimisissa ja hänellä oli kaksi poikaa.
Junge nimesi linnuista useita alalajeja sekä raitakylkimanikin (Lonchura montana) vuonna 1939.
Ku Bon-chan

| Mitalit | Mitalit | Mitalit |  |
| --- | --- | --- | --- |
|  Ku Bon-chan |  Ku Bon-chan |  Ku Bon-chan |  |
Maa:   Etelä-Korea
Miesten jousiammunta
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | joukkue |  |
|  Kultaa | Rio de Janeiro 2016 | yksilö |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 2015 | joukkue |  |
|  Kultaa | Kööpenhamina 2015 | sekajoukkue |  |
| Aasian kisat  | Aasian kisat  | Aasian kisat  |  |
|  Pronssia | Incheon 2014 | joukkue |  |
Ku Bon-chan (kor. 구본찬, s. 31. tammikuuta 1993) on eteläkorealainen jousiampuja ja olympiavoittaja. Ku voitti Rio de Janeiron olympialaisissa 2016 sekä yksilö- että joukkuekilpailun. Joukkuekilpailun voiton hän jakoi Lee Seung-yunin ja Kim Woo-jin kanssa. Ku voitti myös MM-kilpailuissa 2015 sekä yksilö- että joukkuekilpailun.
Einar von Bonsdorff

Gustaf Einar von Bonsdorff (31. elokuuta 1882 Tampere – 10. marraskuuta 1939 Helsinki) oli suomalainen juristi, hallitussihteeri ja Postisäästöpankin toimitusjohtaja.
Einar von Bonsdorffin vanhemmat olivat Tampereen piirilääkäri Carl Edvard von Bonsdorff (1829–1894) ja Sofie Johanna Ahonius. Hän pääsi ylioppilaaksi 1902 Helsingin uudesta yhteiskoulusta ja suoritti Helsingin yliopistossa ylemmän hallintotutkinnon 1906 ja oikeustutkinnon 1912. Von Bonsdorff sai varatuomarin arvon 1916.
Von Bonsdorff oli tie- ja vesirakennusten ylihallituksessa kanslistina 1907–1917.  Hän oli sitten senaatin kulkulaitosten ja yleisten töiden toimituskunnan, sittemmin ministeriön kanslistina 1918–1919 ja sen jälkeen protokollasihteerinä 1919–1922 ja vanhempana hallitussihteerinä 1922–1933. Vuonna 1933 von Bonsdorff nimitettiin Postisäästöpankin toimitusjohtajaksi.
Einar von Bonsdorff oli naimisissa vuodesta 1908 Ellen Alma Natalie Geitelin kanssa.  Hänen veljiään olivat toimitusjohtaja John Waldemar von Bonsdorff (1878–1956) ja hammaslääkäri, professori Per Adolf von Bonsdorff (1885–1965) ja velipuoliaan  Suomen ja Skandinavian historian professori Carl Gabriel von Bonsdorff (1862–1951), Nummelan keuhkotautiparantolan ylilääkäri, professori Axel Robert von Bonsdorff (1869–1945) ja Turun kunnallissairaalan sisätautiosaston johtaja, professori Artur Edvard von Bonsdorff (1872–1959).
Julkaisuja

Tielainsäädäntö selityksineen tielakiin; toim. E. v. Bonsdorff ja Olli Martikainen. WSOY 1931
Kylätiet. WSOY 1933, 2. korj. ja täyd. painos 1935
Postisäästöpankki 1886-1936. Postisäästöpankki, Helsinki 1936
Geaugan piirikunta

Geaugan piirikunta on piirikunta Ohiossa, Yhdysvalloissa, jonka hallintokeskus on Chardon.
Maantiede

Geaugan naapuripiirikuntia ovat Lake pohjoisessa, Astabula koillisessa, Trumbull kaakossa, Portage etelässä, Summit lounaassa ja Cuyahoga lännessä.
Väestö

Piirikunnassa oli vuoden 2010 väestönlaskennassa 93 389 ihmistä. Etniset ryhmät jakautuvat valkoisiin (96,9 %), mustiin (1,3 %), alkuperäisamerikkalaisiin (0,1 %) ja aasialaisiin (0,6 %).
7,9 % eli köyhyysrajan alapuolella.
Ding Junhui

| Ding Junhui> 丁俊晖 |
| --- | --- |

Henkilötiedot
Syntynyt: 1. huhtikuuta 1987 (ikä 37) Yixing, Kiina
Kansalaisuus:   Kiina
Snookerpelaaja
Ammattilaisena:  2003–
Korkein ranking:  1 (2014)
Aiheesta muualla
www.snookerding.com
Ding Junhui (kiin. 丁俊晖, Dīng Jùnhuī) (s. 1. huhtikuuta 1987) on kiinalainen snooker-ammattilainen, joka on syntynyt Yixingissä, Jiangsussa lähellä Shanghaita. Ding asuu Englannissa snookerkauden aikana.
Ding on saavuttanut kaksitoista ranking-turnausvoittoa, joista kaksi on tullut toiseksi arvostetuimmassa UK Championship-turnauksessa . Tämän lisäksi hän on voittanut vasta kolmantena pelaajana Brittein saarten ulkopuolelta arvostetun kutsuturnauksen The Masters, joka pelataan Lontoon Alexandra Palacessa vuoden alussa .
Hän on myös tehnyt ammattilaisturnaustasolla 503 yli sadan pisteen ylittävää lyöntisarjaa, joista kuusi on 147 pisteen maksimibreikkejä  . Tälle superlahjakkuudeksi kehutulle pelaajalle on ammattilaispiireissä annettu myös lempinimi Star of the East.
Englantiin muutettuaan Ding on innostunut jalkapallosta ja lukeutuu Liverpoolin kannattajiin.
Ura > Nuori lahjakkuus ja Kiinan ykköspelaaja

Ding aloitti snookerin pelaamisen yhdeksänvuotiaana, kun hän tylsistyneenä osallistui isänsä ja heidän ystäviensä peliin. Hän harjoittelee peliä kahdeksan tuntia päivittäin ja vuonna 2003 hänestä tuli Kiinan ykköspelaaja.
Ura > Alle 21-vuotiaiden maailmanmestari

Ding nousi kansainväliseen tietoisuuteen vuonna 2002, kun hän voitti Aasian alle 21-vuotiaiden mestaruuden, Aasian mestaruuden ja IBSF Worldin alle 21-vuotiaiden mestaruuden. Hän aloitti ammattilaisuran syyskuussa 2003, kun lajin kattojärjestö World Snooker Association myönsi hänelle pelioikeuden ammattilaisten Main Tourilla (ammattilaisten pääkiertue).
Ura > Wembleylle kutsuttu pelaaja

Helmikuussa 2004 Ding pääsi villillä kortilla mukaan Lontoon Masters-turnaukseen, jossa hän voitti ensimmäisellä kierroksella Joe Perryn. Seuraavalla kierroksella hän hävisi niukasti 6-5 Stephen Leelle johdettuaan ottelua jo erin 2–5. Tämä teki vaikutuksen moniin kommentaattoreihin, jotka sittemmin ennakoivat hänestä tulevaa maailmanmestaria.
Ura > Turnausvoittaja

Maaliskuussa 2005 hän juhli 18-vuotissyntymäpäiväänsä pääsemällä villin kortin pelaajana China Open -turnauksen finaaliin. Hän voitti finaalissa seitsenkertaisen maailmanmestarin ja monien mielestä kaikkien aikojen snooker-pelaajan Stephen Hendryn lukemin 9–5 hankkien näin ensimmäisen ranking-turnausvoittonsa .
Ura > Palkittu UK Championship-voittaja

Joulukuussa 2005 hän lisäsi voittotiliään voittaen Travis Perkins UK Championship-turnauksen, joka on maailmanmestaruuskilpailujen jälkeen seuraavaksi arvostetuin ranking-turnaus. Finaalissa hän voitti kuusinkertaisen maailmanmestarin Steve Davisin erin 10–6 . World Snooker Association palkitsi Dingin vuoden 2005 parhaana uutena pelaajana .
WBPSA Paul Hunter Newcomer of the Year 2005
Ura > 147 suorittanut turnausvoittaja

Kauden 2006/2007 Ding aloitti voittamalla kauden avausturnauksen Northern Ireland Trophyn. Finaalissa hän löi kaksinkertaisen maailmanmestarin ja tuolloin ranking-listalla sijalla 3 olleen Ronnie O'Sullivanin erin 9–6 . Tammikuussa 2007 Saga Insurance Masters -kutsuturnauksessa (joka on palkintorahassa toiseksi sijoittuva turnaus) Ding eteni finaaliin, mutta hävisi tuolloin Ronnie O'Sullivanille selkeästi erin 10–3. Tämä finaalitappio ja varsinkin yleisön huono käytös Dingiä kohtaan näytti vaikuttavan Dingin pelitasoon koko loppukauden . Turnauksen aiemmissa vaiheissa Ding oli ollut selkeästi vakuuttavin pelaaja saavuttaen myös maksimibreikin turnauksen aikana . O'Sullivanin kannattajien huonosta käytöksestä huolimatta O'Sullivan kannattajiaan paheksuen kannusti Dingiä ja sanoi pelin jälkeen haastattelussa, että Ding tulee vielä urallaan varmasti voittamaan useita maailmanmestaruuksia. Kauden päätteeksi Ding oli kuitenkin nostanut itsensä upealla alkukauden pelillään 10 parhaan pelaajan joukkoon, sijalle 9 ranking-listalla. Tämä on yksi nopeimpia nousuja ammattilaisten kuumimpaan kärkeen.
Ura > Top 16 -pelaaja

Kausi 2007/2008 käynnistyi kohtalaisesti, kun Ding eteni 16 parhaan joukkoon Roewe Shanghai Masters - ja Northern Ireland Trophy -turnauksissa. Hän kykeni nostamaan tästä pelitasoaan ja eteni sekä Maplin UK Championship, että Saga Insurance Masters -turnauksissa puolivälieriin (8 parasta) saakka. Kausi eteni hyvin tasaisesti ilman suurempia voittoja, mutta Ding keräsi kuitenkin yhteensä yli 15 000 rankingpistettä. Maailmanmestaruusturnauksessa Dingillä kävi huono arpaonni ensimmäisellä kierroksella, sillä hän sai vastaansa upean kauden pelanneen Marco Fun. Ding onnistui kuitenkin tiukassa aasialaiskamppailussa voittamaan tämän ottelun ja eteni 16 parhaan joukkoon, jossa kuitenkin kuusinkertainen maailmanmestari Stephen Hendry osoitti olevansa yhä huipputason turnauspelaaja pudottaen Dingin jatkosta erin 13–7 . Kauden päätteeksi järjestettiin Kiinassa ensimmäistä kertaa Jiangsu Classic -kutsuturnaus, jonka finaalissa Ding kaatoi Mark Selbyn .
Kausi 2008/2009 ei lähtenyt käyntiin Dingin osalta kovinkaan hyvin, sillä hän hävisi jo ensimmäisen ottelunsa Northern Ireland Trophy-turnauksessa Belfastissa ja kotiturnauksessaan Shanghai Mastersissa Kiinassa. London Royal Watches Grand Prix -turnauksessa Ding kuitenkin sai taas juonesta kiinni edeten neljännesfinaaliin. Bahrain Championship -turnauksen Ding jätti kokonaan väliin, mutta Maplin UK Championship -turnauksessa Ding osoitti lähipelinsä toimivan, sillä hän teki toisella kierroksella uransa toisen maksimibreikin John Higginsiä vastaan pelaamassaan ottelussa . Ding pelasi kauden päätyttyä jälleen Jiangsu Classic' '-kutsuturnauksen finaaliin, mutta tällä kertaa voittajaksi selviytyi Mark Allen .
Kauden 2009/2010 alkupuolisko oli pitkästä aikaa Dingin osalta vakuuttavaa. Grand Prix tuotti finaalipaikan, mutta voitto jäi saavuttamatta, kun Australian Neil Robertson otti uransa neljännen voittopokaalin . Heti seuraava syyskauden päättävä Pukka Pies UK Championship tuotti toisen peräkkäisen finaalin, jota Ding ei suostunut häviämään. Hän voitti jo neljännen ranking-turnauksensa, ja tämän toiseksi arvostetuimman jo toista kertaa, nuoresta iästään huolimatta. Finaalissa kaatui hallitseva maailmanmestari John Higgins erin 10–8 . Vuoden 2010 aloittava kutsuturnaus The Masters tuotti pettymyksen, koska Ding hävisi Wembleyllä jo ensimmäisen ottelunsa. Kotimaassaan hän eteni China Openissa jo kolmatta kertaa tällä kaudella finaaliin, mutta kovaa paluuta tehnyt walesiläismestari Mark Williams otti pitkästä aikaa turnausvoiton pääkiertueella . Maailmanmestaruuskisat jäivät Dingin osalta jo toiselle kierrokselle, kun tappio tuli aina mestaruuteen edenneelle Neil Robertsonille ja Grand Prix’n revanssi jäi näin ottamatta .
Ura > Masters-voittaja

Kaudelle 2010–2011 lasketussa, mutta varhain kesällä pelattavassa Wuxi Classic -turnauksessa Ding esiintyi jälleen edukseen. Hän eteni kolmatta kertaa peräkkäin turnauksen finaaliin, jossa kuitenkin Shaun Murphy voitti niukasti erin 9–8 . Ding on tähän mennessä pelannut kyseisen turnauksen jokaisessa finaalissa. Syksyn aikana ei suurtunausvoittoja tullut lisää, mutta pienturnauksessa Star Xing Pai Players Tour Championship 5 Ding voitti Sheffieldin finaalissa Jamie Jonesin erin 4–1 . UK Championship päättyi Dingin osalta tällä kertaa jo toisella kierroksella . Tammikuussa 2011 Ding eteni toista kertaa urallaan Ladbrokes Mobile Mastersin finaaliin ja voitti erin 10–4 Wembleyllä, jossa Marco Fu ei kyennyt vastaamaan Dingin hurjaan vireeseen .
Aggressiivisuutta ja lahjakkuutta

Ding on erittäin hyökkäävä pelaaja ja harvoin jättää yrittämättä pussitusta pitkänkään matkan päästä kohdepallosta. Hän on myös erittäin taitava break builder, ja tästä todisteena on myös kuusi maksimibreikkiä ammattilaisturnaustasolla. Lisäksi Ding oli tehnyt yli 100 sadan pisteen ylittävää lyöntisarjaa jo kolmannen ammattilaiskautensa aikana. Asiantuntijat pitävät häntä poikkeuksellisen lahjakkaana pelaajana. Ding harjoittelee usein maanmiehensä Liang Wenbon kanssa.
Turnausvoitot

Alle 21-vuotiaana kolmessa ensimmäisessä voittamassaan finaalissa Ding voitti supertähdet Stephen Hendryn, Steve Davisin sekä Ronnie O'Sullivanin. Neljäskään pokaali ei 22-vuotiaana tullut helppoa vastustajaa vastaan, vaan finaalivastuksena oli John Higgins. Ding on siis voittamissaan ranking-finaaleissa päihittänyt nykypelaajista kaikki neljä eniten maailmanmestaruuksia voittanutta pelaajaa.
Turnausvoitot > Ranking-turnaukset

Welsh Open 2012
UK Championship 2005, 2009
Northern Ireland Trophy 2006
China Open 2005, 2014
Players Championship Grand Final 2013
German Masters 2014
Shanghai Masters 2013, 2016
International Championship 2013
Indian Open 2013
Turnausvoitot > Pienemmät ranking-turnaukset

Star Xing Pai Players Tour Championship 5 2010
Turnausvoitot > Kutsuturnaukset

The Masters 2011
Guollan Securities Jiangsu Classic 2008
Turnausvoitot > Muut

Asian Games 2006
IBSF World U-21 Championship 2002
Asian U-21 Championship 2002
Six-red World Championship 2016